13. ΕΓΚΥΚΛΙΟΣ Ι.Κ.Α. Αριθ.233 της 1 Οκτ.1952 Επί περιπτώσεων επιδιορθώσεως ή αντικαταστάσεως οδοντοστοιχιών. Εξ αφορμής του αναφυέντος εν τη πράξει ζητήματος, εάν είναι δυνατή και προ της παρελεύσεως των υπό του άρθρ.30 παρ.4 του Κανονισμού Ασθενείας τασσομένων χρονικών διαστημάτων η επιδιόρθωσις ή αντικατάστασις της χορηγηθείσης εις ησφαλισμένον μας τεχνητής οδοντοστοιχίας ή οιασδήποτε προθετικής εργασίας εις ας περιπτώσεις αύτη κατ’ ιατρικήν κρίσιν κατέστη ακατάλληλος προς χρησιμοποίησιν λόγω επελθούσης σοβαράς συρρικνώσεως των ούλων ή κατόπιν αφαιρέσεως κύστεων ή εγχειρήσεως ή αφαιρέσεως υπολοίπων οδόντων κλπ., γνωρίζομεν εις υμάς τα κάτωθι : Αι διατάξεις του άρθρ.30 του Κανονισμού ασθενείας αφορώσι τας περιπτώσεις, καθ’ ας η φθορά των παρασχεθεισών οδοντικών προθέσεων οφείλεται εις την κανονικήν χρήσιν αυτών εκ μέρους του ησφαλισμένου, καθοριζομένων των χρονικών διαστημάτων, μετά την πάροδον των οποίων δικαιολογείται η φθορά συνεπεία κανονικής χρήσεως και επιτρέπεται μετά την πάροδον τούτων η διόρθωσις ή η αντικατάστασις της παρασχεθείσης τεχνητής οδοντοστοιχίας. Επομένως, εις ας περιπτώσεις η καταστροφή ή η αχρήστευσις της οδοντοστοιχίας οφείλεται εις λόγους μη αναγομένους εις την κανονικήν χρήσιν ή εις υπαιτιότητα του ησφαλισμένου, ενδείκνυται να πραγματοποιηθή η επιδιόρθωσις ή η αντικατάστασις της δια τους ανωτέρω λόγους καταστραφείσης τεχνητής οδοντοστοιχίας, ή, εφ’ όσον αύτη δεν έχει φθαρεί, αλλά καθίσταται άχρηστος λόγω συρρικνώσεως των ούλων κλπ., η αντικατάστασίς της δι’ ετέρας (της πρώτης παραδιδομένης παρά του ησφαλισμένου εις την αρμοδίαν Υπηρεσίαν του Υποκαταστήματος), έστω και εάν δεν έχωσι παρέλθει τα υπό του άρθρ.30 του Κανονισμού Ασθενείας τασσόμενα χρονικά διαστήματα. Πάντως, η κατά τ’ ανωτέρω επιδιόρθωσις ή  αντικατάστασις των οδοντικών προθέσεων δέον, όπως εγκρίνηται δι’ απολύτως ητιολογημένης αποφάσεως του Δ/ντού του Υποκ/ματος εκδιδομένης κατόπιν γνωματεύσεως του αρμοδίου ιατρού θεωρημένης παρά του αρμοδίου ελεγκτού ή ελλείψει τούτου παρά του Προϊσταμένου της Υγειονομικής Υπηρεσίας του Υποκ/ματος, εν ή θέλει εκτίθεται εν λεπτομερεία η υγιεινή κατάστασις του στόματος του ασθενούς και οι λόγοι, δι’ ούς ενδείκνυται η επιδιόρθωσις ή η αντικατάστασις της οδοντοστοιχίας. 15Β.Ε.α.13 Κανονισμός Ασθενείας 